hotchpotch/miracl-hf-unified huggingface dataset:
ฌานาราลิตัตดากาตาลุญญา
ฌานาราลิตัตดากาตาลุญญา (), เฆเนราลิดัดเดกาตาลุญญา () หรือ เฌเนราลิตัตเดกาตาลุญญอ (อารัน: ) เป็นทบวงหรือสถาบันที่มีหน้าที่ดำเนินการปกครองตนเองในกาตาลุญญา ประกอบด้วยสภานิติบัญญัติกาตาลุญญา, ประธานฌานาราลิตัตดากาตาลุญญา และสภาบริหารกาตาลุญญา
อนึ่ง เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน การประกาศเอกราชถูกรัฐบาลสเปนยับยั้ง สมาชิกหลายคนของฌานาราลิตัต (รวมถึงการ์ลัส ปุดจ์ดาโมน) ได้ลี้ภัยไปยังเบลเยียมโดยอ้างว่าเป็นคณะผู้บริหารที่ถูกต้องตามกฎหมายของฌานาราลิตัต
แมตอดียา อันดอนอฟ แชนตอ
แมตอดียา อันดอนอฟ แชนตอ () (17 สิงหาคม ค.ศ. 1902 – 24 กรกฎาคม ค.ศ. 1957) เป็นรัฐบุรุษยูโกสลาเวีย, ประธานาธิบดีคนแรกของขบวนการต่อต้านลัทธิฟาสซิสต์แห่งชาติปลดปล่อยมาซิโดเนียในสาธารณรัฐประชาชนของสหพันธรัฐยูโกสลาเวียหลังสงครามโลกครั้งที่สอง
แมตอดียา อันดอนอฟ เกิดที่พรีเลปในมาตาสติว วาลาเยนของจักรวรรดิออตโตมัน เขาเป็นเด็กที่สุขภาพแข็งแรงคนเดียวของพ่อแม่เขา เพราะพี่น้องของเขาป่วยเป็นโรค บิดาของเขามาจากพาทวอร์ขณะที่แม่ของเขามาจากลูนิสเต ตอนเป็นเด็กเขาทำงานในไร่เพื่อเก็บเกี่ยวฝิ่นและยาสูบ ในช่วงวัยรุ่นเขาได้รับการยกย่องว่าเป็นนักกายบริหารยอดเยี่ยม เมื่อวันที่ 25 มีนาคม พ.ศ. 2473 เขาได้แต่งงานและมีลูกเท่ากัน 4 คน
หลังจากที่เขาไม่เห็นด้วยกับนโยบายของยูโกสลาเวีย เขาถูกคุมขังโดยเจ้าหน้าที่ ในปีพ.ศ. 2489 เขาลาออกจากการทำงานให้กับยูโกสลาเวีย เขาเดินทางกลับไปที่พรีเลป แต่ถูกจับอีกครั้งและถูกตัดสินจำคุกสิบสองปีในคุกเพราะได้ทำงานเพื่อให้ "ประเทศมาซิโดเนียเป็นอิสระ"
แมตอดียา อันดอนอฟ แชนตอเสียชีวิตที่บ้านของเขาเมื่อวันที่ 24 กรกฎาคม ค.ศ. 1957 หลังจากเจ็บป่วยจากการถูกทรมานในคุก
กูแบร์นดากาตาลุญญา
กูแบร์นดากาตาลุญญา (), โกบิเอร์โนเดกาตาลุญญา (), กูแบร์นเดกาตาลุญญอ (อารัน: ) หรือ สภาบริหาร () เป็นฝ่ายบริหารของฌานาราลิตัตดากาตาลุญญา (ทบวงการปกครองแคว้นกาตาลุญญา) มีหน้าที่รับผิดชอบและดำเนินการกระทำทางการเมือง การบังคับใช้กฎระเบียบ และการบริหารของฌานาราลิตัต
ประธานฌานาราลิตัตดากาตาลุญญาเป็นหัวหน้าฝ่ายบริหาร เขาหรือเธออาจแต่งตั้งมุขมนตรีขึ้นหนึ่งคนเพื่อให้เป็นผู้ช่วยหรือผู้ทำการแทนตนเองก็ได้ แต่หลังจากปี พ.ศ. 2549 ตำแหน่งดังกล่าวก็ถูกแทนด้วยตำแหน่งรองประธานฌานาราลิตัตดากาตาลุญญาซึ่งต้องผ่านความเห็นชอบจากสภานิติบัญญัติกาตาลุญญาก่อน มนตรีคนอื่น ๆ ก็มาจากการแต่งตั้งของประธานฌานาราลิตัตเช่นกัน ทั้งนี้ มนตรีไม่จำเป็นต้องเป็นสมาชิกสภานิติบัญญัติ และพวกเขามีสิทธิ์แทรกแซงการอภิปรายในสภาโดยอัตโนมัติ
ธรรมนูญการปกครองตนเองของกาตาลุญญากำหนดไว้ว่า สมาชิกที่อยู่ระหว่างการดำรงตำแหน่งของกูแบร์นดากาตาลุญญาจะไม่ถูกจับกุมจากความผิดที่ (ถูกสันนิษฐานว่า) ก่อขึ้นในแคว้นกาตาลุญญา ยกเว้นกรณีที่เป็นความผิดซึ่งหน้า โดยจะได้รับการพิพากษาในศาลยุติธรรมสูงสุดกาตาลุญญาหรือแผนกคดีอาญาของศาลสูงสุดสเปนเมื่ออยู่นอกแคว้นกาตาลุญญาเท่านั้น
สภานิติบัญญัติกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ด้วยมติเสียงข้างมาก 70 เสียงต่อ 10 เสียง มาเรียโน ราฆอย นายกรัฐมนตรีสเปนตอบโต้ด้วยการประกาศยุบสภานิติบัญญัติและสั่งปลดผู้บริหารกาตาลุญญาออกจากตำแหน่ง และกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน
พฤศจิกายน พ.ศ. 2560
พฤศจิกายน พ.ศ. 2560 เป็นเดือนที่ 11 ของปี พ.ศ. 2560 วันแรกของเดือนเป็นวันพุธ วันสุดท้ายของเดือนเป็นวันพฤหัสบดี
อาลี อัชราฟ ดาวิเชียน
อาลี อัชราฟ ดาวิเชียน (علی‌اشرف درویشیان‎‎; 25 สิงหาคม ค.ศ. 1941 – 26 ตุลาคม ค.ศ. 2017) เป็นนักเขียนและนักวิชาการชาวอิหร่าน ภายหลังจากการสิ้นสุดอบรมวิทยาลัย ดาวิเชียนก็สอนในหมู่บ้านยากจน ใน กิลาน-อี-กฮาบ และ ซาห์ อาบาด (ปัจจุบันคือเมือง อิสลามาบาด)
มาร์เจน ซาสตราพี นักเขียนลูกครึ่งอิหร่าน-ฝรั่งเศส ได้กล่าวถึง ดาวิเชียน ว่า เขานิยายภาพ "แพร์ซโพลิส" ดาวิเชียนเสียชีวิตที่โรงพยาบาลเมื่อวันที่ 26 ตุลาคม ค.ศ. 2017
อารัน
อารัน (อารันและ) หรือ อะรัน () มีชื่อทางการเดิมว่า บัลดารัน (อารัน: ) เป็นเขตการปกครองที่มีฐานะเป็น "หน่วยดินแดนพิเศษ" ทางตอนเหนือสุดของจังหวัดแยย์ดา แคว้นกาตาลุญญา ประเทศสเปน ครอบคลุมบริเวณหุบเขาอารันซึ่งมีเนื้อที่ 620.47 ตารางกิโลเมตร (239.56 ตารางไมล์) ในเทือกเขาพิเรนีส ดินแดนนี้เป็นหนึ่งในพื้นที่สองแห่งของสเปนแผ่นดินใหญ่ (และเป็นพื้นที่แห่งเดียวของกาตาลุญญาแผ่นดินใหญ่) ที่ตั้งอยู่ทางด้านเหนือของเทือกเขา
อารันมีอาณาเขตจรดฝรั่งเศสทางทิศเหนือ จรดแคว้นอารากอนทางทิศตะวันตก และจรดเทศมณฑลอัลตาริบาโกร์ซาและปัลยัสซูบิราของแคว้นกาตาลุญญาทางทิศใต้และทิศตะวันออกตามลำดับ เมืองหลักของอารันคือบิเอ็ลยอซึ่งมีประชากรจำนวน 5,474 คน (พ.ศ. 2557) ในขณะที่ประชากรทั้งหมดของอารันมีจำนวน 9,991 คน (พ.ศ. 2557) ข้อมูลจากสำมะโนภาษาศาสตร์ พ.ศ. 2544 ระบุว่า ประชากรส่วนใหญ่ในอารันพูดภาษาสเปนเป็นภาษาแม่ (ร้อยละ 38.78) รองลงมาพูดภาษาอารัน (ร้อยละ 34.19) และภาษากาตาลา (ร้อยละ 19.45) เป็นภาษาแม่ ส่วนประชากรอีกร้อยละ 7.56 พูดภาษาอื่นเป็นภาษาแม่ ผู้พูดภาษาอื่น ๆ ที่ไม่ใช่ภาษาอารันซึ่งเป็นภาษาประจำถิ่นมักเป็นผู้ที่เกิดนอกหุบเขาอารันหรือเป็นลูกหลานของพวกเขา
ชิเงะรุ อะโอะยะมะ
ชิเกะรุ อะโอะยะมะ (เกิด 27 เมษายน ค.ศ. 1969) เป็นนักวอลเลย์บอลชาวญี่ปุ่น เคยเข้าร่วมการแข่งขันโอลิมปิกฤดูร้อน 1992
ยูโกะ อะระกิดะ
ยูโกะ อะระกิดะ (; เกิด 14 กุมภาพันธ์ ค.ศ. 1954) เป็นนักวอลเลย์บอลหญิงชาวญี่ปุ่นซึ่งชนะเลิศในการแข่งขันโอลิมปิก ปัจจุบันเป็นประธานกรรมการกรีฑาในสภาโอลิมปิกเอเชีย (Athlete's Committee of the Olympic Council of Asia)
เธอเป็นสมาชิกทีมญี่ปุ่นที่ชนะการแข่งขันโอลิมปิกเมื่อ ค.ศ. 1976
ในเดือนกุมภาพันธ์ ค.ศ. 2012 เธอได้รับแต่งตั้งเป็นผู้อำนวยการฝ่ายกีฬาในการเสนอตัวเป็นเจ้าภาพโอลิมปิก ค.ศ. 2020 ของกรุงโตเกียว
รายชื่อบุคคลในแสตมป์ไทย
ด้านล่างนี้เป็นรายชื่อบุคคลในแสตมป์ไทยถุชานี
รายชื่อบุคคลในแสตมป์สวาซิแลนด์
ด้านล่างนี้เป็นรายชื่อบุคคลในแสตมป์สวาซิแลนด์
สาธารณรัฐกาตาลุญญา (พ.ศ. 2560)
สาธารณรัฐกาตาลุญญา (กาตาลาและ) หรือ สาธารณรัฐกาตาลุญญอ (อารัน: ) หรือที่รู้จักกันในชื่อ กาตาลุญญา (; ) เป็นรัฐที่ประกาศเอกราชฝ่ายเดียวและไม่ได้รับการรับรองในคาบสมุทรไอบีเรีย สภานิติบัญญัติกาตาลุญญาลงมติประกาศเอกราชจากสเปนเมื่อวันที่ 27 ตุลาคม พ.ศ. 2560 ท่ามกลางวิกฤตการณ์รัฐธรรมนูญว่าด้วยการลงประชามติเอกราชกาตาลุญญา พ.ศ. 2560
ภายในเวลาไม่ถึงชั่วโมงหลังจากที่สภานิติบัญญัติกาตาลุญญาประกาศเอกราช วุฒิสภาสเปนก็มีมติสนับสนุนให้ใช้มาตรา 155 ของรัฐธรรมนูญแห่งราชอาณาจักรสเปน พ.ศ. 2521 ซึ่งอนุญาตให้รัฐบาลสเปนใช้มาตรการใด ๆ ก็ตามที่จำเป็นกับแคว้นหนึ่ง ๆ เพื่อคุ้มครองประโยชน์โดยรวมของสเปน มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญา ปลดฝ่ายบริหารกาตาลุญญาออกจากตำแหน่ง และกำหนดจัดการเลือกตั้งในกาตาลุญญาแบบกะทันหันในวันที่ 21 ธันวาคม พ.ศ. 2560 การ์ลัส ปุดจ์ดาโมน ประธานฝ่ายบริหารกาตาลุญญาแถลงว่า ในสังคมประชาธิปไตย มีเพียงสภานิติบัญญัติเท่านั้นที่สามารถแต่งตั้งหรือถอดถอนฝ่ายบริหารได้ และขอให้ชาวกาตาลุญญา "ต่อต้าน" การบังคับใช้มาตรา 155 "ตามวิถีประชาธิปไตย" แต่เขาไม่ได้กล่าวอย่างชัดเจนว่าจะตอบสนองอย่างไรต่อคำสั่งต่าง ๆ ของรัฐบาลสเปน
ในวันที่ 30 ตุลาคม การ์มา ฟูร์กาเด็ลย์ ประธานสภานิติบัญญัติกาตาลุญญาประกาศยกเลิกการประชุมสภาที่กำหนดไว้ในวันรุ่งขึ้นเนื่องจากสภา "ได้ถูกยุบ" จึงเท่ากับว่าเธอยอมรับคำสั่งของราฆอยไปโดยปริยาย ภายหลังในวันเดียวกันปรากฏว่า ปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้ลี้ภัยไปยังเบลเยียมเพื่อหลบเลี่ยงการถูกดำเนินคดีจากฝ่ายตุลาการของสเปน เนื่องจากโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ ในขณะเดียวกัน สถานการณ์ในกาตาลุญญาก็กลับคืนสู่สภาพปกติโดยปราศจากความไม่สงบหรือการนัดหยุดงานทั่วไป เป็นสัญญาณที่แสดงให้เห็นว่า อำนาจบริหารโดยตรงจากทางมาดริดสามารถตั้งมั่นอยู่ได้โดยมีการต่อต้านเพียงเล็กน้อย จากนั้น ศาลรัฐธรรมนูญสเปนก็มีมติยับยั้งการประกาศเอกราชในวันถัดมา
เปอร์เซียนกัลฟ์โปรลีก
เปอร์เซียนกัลฟ์โปรลีก (; ) ซึ่งเป็นที่รู้จักกันทั่วไปในชื่อ อิหร่านโปรลีก เป็นลีกฟุตบอลสูงสุดของประเทศอิหร่าน ก่อตั้งในปี ค.ศ. 2001
โรงเรียนเชียงคาน
โรงเรียนเชียงคาน (อักษรย่อ : ช.ค.; อังกฤษ:Chiang Khan School) เป็นโรงเรียนมัธยมศึกษาขนาดใหญ่ประจำอำเภอเชียงคาน จังหวัดเลย สังกัดเขตพื้นที่การศึกษามัธยมศีกษาเขต 19 สำนักงานคณะกรรมการการศึกษาขั้นพื้นฐาน กระทรวงศึกษาธิการ เป็นโรงเรียนมัธยมศึกษาที่เก่าแก่ที่สุดของจังหวัดเลย (หากไม่นับโรงเรียนสโมสรวิทยาลัย และโรงเรียนสตรีเลยที่ถูกยุบเป็นโรงเรียนเลยพิทยาคมในปี พ.ศ. 2515) ปัจจุบันมีอายุ ปี
โรงเรียนเชียงคาน เป็นโรงเรียนประจำอำเภอแห่งแรกในจังหวัดเลย เปิดทำการสอนเมื่อวันที่ 17 พฤษภาคม พ.ศ. 2493 โดยอาศัย โรงเรียนบ้านเชียงคาน "วิจิตรวิทยา" เป็นสถานที่ดำเนินการจัดการเรียนการสอน เมื่อเดือนกรกฎาคม พ.ศ. 2493 ผู้ปกครองนักเรียนร่วมกับอำเภอเขียงคาน และประชาชนได้สร้างอาคารเรียนชั่วคราวให้ 1 หลัง จึงได้ย้ายออกจาก โรงเรียนบ้านเชียงคาน "วิจิตรวิทยา" มาดำเนินการโดยเอกเทศและปรับปรุงบริเวณอาคารสถานที่มาเรื่อยๆปัจจุบัน โรงเรียนเชียงคาน ตั้งอยู่เลขที่ 48 หมู่ 2 ถ.ศรีเชียงคาน อ.เชียงคาน จ.เลย มีอาคารเรียน 5 อาคาร อาคารปฏิบัติการ 5 หลัง อาคารชั่วคราว 1 หลัง หอประชุมใหญ่ชั้นเดียว 1 หลัง ภายใต้การนำของท่านผู้อำนวยการ นายสุเมธ ปานะถึก โรงเรียนเชียงคานอยู่ในกลุ่มสหวิทยาเขตหลักเมืองของสำนักงานเขตพื้นที่การศึกษามัธยมศึกษา เขต 19
โรงเรียนมีอาคารเรียนประกอบด้วย
โรงเรียนเชียงคานมีแผนการเรียนที่เปิดสอน ดังนี้
จำนวน 6 ห้องเรียน ประกอบด้วย
เหงียน หง็อก เทอ
เหงียน หง็อก เทอ (ภาษาเวีดนาม: Nguyễn Ngọc Thơ) เป็นอดีตนักการเมืองและนายกรัฐมนตรีคนแรกของเวียดนามใต้
เขาดำรงตำแน่งนายกรัฐมนตรีเวียดนามใต้ตั้งแต่ 6 พฤศจิกายน 1963 – 30 มกราคม 1964 รวมระยะเวลาค่อนข้างสั้นเพียงประมาณ 3 เดือน 25 วัน
โดยเขาดำรงตำแหน่งเป็นนายกรัฐมนตรีคนแรกของสาธารณรัฐเวียดนาม ในสมัยรัฐบาลของเซือง วัน มิญ และเขาหมดวาระลงพร้อมกับรัฐบาลเซือง วัน มิญ เพราะถูกรัฐประหาร โดยนายพลเหงียน คั้ญ
ออลสเวนส์คาน
ออลสเวนส์คาน () เป็นลีกฟุตบอลสูงสุดของประเทศสวีเดน ก่อตั้งในปี ค.ศ. 1924
นีคอลา กรูเอฟสกี
นีคอลา กรูเอฟสกี ( ; เกิด 31 สิงหาคม ค.ศ. 1970) เขาเป็นนักการเมืองชาวมาซิโดเนีย เขาดำรงตำแหน่งนายกรัฐมนตรีมาซิโดเนียตั้งแต่วันที่ 27 สิงหาคม พ.ศ. 2549 จนถึงวันที่ 18 มกราคม พ.ศ. 2559 และอยู่ในพรรคการเมือง VMRO-DPMNE ตั้งแต่เดือนพฤษภาคม พ.ศ. 2546 เขาเคยเป็นรัฐมนตรีว่าการกระทรวงการคลังซึ่งนำโดยนายกรัฐมนตรีลืบโค โจกี้เอฟสกี จนถึงเดือนกันยายนปีพ.ศ. 2545
รัฐบาลภายใต้ลืบโค โจกี้เอฟสกี ประเทศมาซิโดเนียได้ขายเทเลคอมไปยังประเทศฮังการี และโรงกลั่นน้ำมันเพื่อผลิตปิโตรเลียม นีคอลา กรูเอฟสกียังดำเนินการปฏิรูปทางการเงินรวมทั้งการปฏิรูประบบการชำระเงินและภาษีมูลค่าเพิ่มที่ 18% ซึ่งต้องได้รับใบเสร็จรับเงินสำหรับนักธุรกิจมาซิโดเนียทั้งหมด ซึ่งเป็นโครงการที่ออกแบบมาเพื่อต่อสู้กับการหลีกเลี่ยงภาษี
นีคอลา กรูเอฟสกีเป็นผู้นำพรรคของ VMRO-DPMNE หลังจากที่ VMRO-DPMNE พ่ายแพ้ในการเลือกตั้งรัฐสภาเมื่อพ.ศ. 2545 มีช่วงการปะทะกันภายในพรรค นีคอลา กรูเอฟสกีได้ออกมาในฐานะผู้เชี่ยวชาญสหภาพยุโรป เขาได้รับการแต่งตั้งเป็นหัวหน้าพรรคหลังจากนายกรัฐมนตรีลืบโค โจกี้เอฟสกีลาออก นายกรัฐมนตรีลืบโค โจกี้เอฟสกีได้ออกมาตั้งพรรคของตนเองแต่ไม่ประสบผลสำเร็จ
พรรค VMRO-DPMNE ได้รับการเลือกตั้งรัฐสภาเมื่อเดือนกรกฎาคม พ.ศ. 2549 และเมื่อวันที่ 25 สิงหาคม พ.ศ. 2549 เขาได้จัดตั้งรัฐบาลใหม่ขึ้น รัฐบาลของเขามีบุคคลใหม่แทนที่คนเก่าในกระทรวงสำคัญและตำแหน่งอื่น ๆ ในการเลือกตั้งนีคอลา กรูเอฟสกีได้รับความแตกต่างในการเป็นหัวหน้าผู้เชี่ยวชาญสหภาพยุโรปคนแรกที่ได้รับการเลือกตั้งจากรัฐบาลที่เกิดในปีค.ศ. 1970
การเลือกตั้งทั่วไปในไลบีเรีย ค.ศ. 1923
การเลือกตั้งทั่วไปในประเทศไลบีเรีย เกิดขึ้นในปี ค.ศ. 1923 เป็นการเลือกตั้งประธานาธิบดี ผลการเลือกตั้งปรากฎว่า ชาร์ล ดี. บี. คิง
 พรรคทรูวิก ได้รับเลือกเป็นสมัยที่ 2
การลงประชามติรัฐธรรมนูญไลบีเรีย ค.ศ. 1984
การลงประชามติรัฐธรรมนูญฉบับใหม่ เกิดขึ้นในประเทศไลบีเรีย เกิดขึ้นเมื่อวันที่ 3 กรกฎาคม ค.ศ. 1984 โดยมีผู้ใช้สิทธิ์ลงประชามติถึง 96.6% เห็นชอบ 98.6% เป็นผลให้รัฐธรรมนูญถูกประกาศใช้ในวันที่ 6 มกราคม ค.ศ. 1986
กาชีนา
"กาชีนา" () เป็นเพลงของนักร้องชาวเกาหลีใต้ ซ็อนมี เพลงเขียนโดยเท็ดดี พัก, ซ็อนมี, โจ รี และ 24 เพลงออกจำหน่ายในรูปแบบซีดีและดิจิทัลดาวน์โหลดเมื่อวันที่ 22 สิงหาคม ค.ศ. 2017 ผ่านสังกัดเมกอัสเอนเตอร์เทนเมนต์และเดอะแบล็กเลเบิล "กาชีนา" เป็นเพลงแรกของซ็อนมีหลังจากวันเดอร์เกิลส์ยุบวงและไม่ต่อสัญญากับสังกัดเจวายพีเอนเตอร์เทนเมนต์
เพลงขึ้นสู่อันดับสูงสุดบนแกออนดิจิทัลชาร์ต ด้วยยอดขายกว่า 7 แสนดาวน์โหลดในเดือนตุลาคม ค.ศ. 2017
"กาชีนา" เขียนโดยเท็ดดี พัก, ซ็อนมี, โจ รี และ 24 และผลิตโดยเดอะแบล็กเลเบิลซึ่งเป็นบริษัทในเครือของวายจีเอนเตอร์เทนเมนต์ "กาชีนา" เป็นเพลงแนวแดนซ์ฮอลล์และซินธ์ป็อปที่มีรูปแบบตะวันออกและเสียงเบสที่เป็นจังหวะ
เพลงเปิดตัวที่อันดับที่ 2 บนแกออนดิจิทัลชาร์ตในชาร์ตของวันที่ 20–26 สิงหาคม ค.ศ. 2017 ด้วยยอด 174,383 ดาวน์โหลด และ 4,670,275 สตรีมส์ ในสัปดาห์ที่สอง เพลงขึ้นสู่อันดับสูงสุดบนชาร์ต ด้วยยอด 151,199 ดาวน์โหลด และ 7,201,441 สตรีมส์ ในชาร์ตประจำเดือนสิงหาคม เพลงติดอันดับที่ 15 ก่อนที่จะขึ้นไปถึงอันดับ 3 ในเดือนถัดมา ในเดือนกันยายน ค.ศ. 2017 เพลงขายได้มากกว่า 667,590 ดาวน์โหลด
ในสหรัฐอเมริกา เพลงเปิดตัวที่อันดับที่ 3 บนชาร์ต "บิลบอร์ด" เวิลด์ดิจิทัลซองส์ ด้วยยอด 1,000 ดาวน์โหลด ในสัปดาห์ที่สิ้นสุดวันที่ 9 กันยายน ค.ศ. 2017
มาเกอลัง
มาเกอลัง (; ) เป็นหนึ่งในหกเมืองของจังหวัดชวากลางซึ่งแต่ละเมืองจะมีนายกเทศมนตรีเป็นหัวหน้าคณะผู้บริหาร
พรรคชาติภูฏาน
พรรคชาติภูฏาน () เป็นอดีตพรรคการเมืองในประเทศภูฏานซึ่งจัดตั้งขึ้นเพื่อเข้าชิงชัยในการเลือกตั้งทั่วไปในประเทศภูฏาน พ.ศ. 2551 ประกอบด้วยพันธมิตรข้าราชการทหารและพลเรือน ตลอดจนนักธุรกิจ
เขตผู้ว่าการลิโวเนีย
เขตผู้ว่าการลิโวเนีย (, "Liflyandskaya guberniya". ), (, after the Latvian inhabited Vidzeme region) เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการลิโวเนียในอดีตปัจจุบันปัจจุบันเป็นส่วนหนึ่งของประเทศลัตเวีย และ ประเทศเอสโตเนีย
เขตผู้ว่าการลิโวเนีย แบ่งเขตการปกครองทั้งหมด 9 เขต ("Kreis")
เซอร์เบียนซูเปอร์ลีกา
เซอร์เบียนซูเปอร์ลีกา () เป็นลีกฟุตบอลสูงสุดของประเทศเซอร์เบีย ก่อตั้งในปี ค.ศ. 2006
ลีกาอึนตึย
ลีกาอึนตึย () เป็นลีกฟุตบอลสูงสุดของประเทศโรมาเนีย ก่อตั้งในปี ค.ศ. 1909
จอนโจ เคนนี
จอนโจ เคนนี (, เกิด 15 มีนาคม 2540) นักฟุตบอลอาชีพชาวอังกฤษในตำแหน่งแบ๊กขวาปัจจุบันลงเล่นให้กับสโมสร เอฟเวอร์ตัน ในศึก พรีเมียร์ลีก. เขาเข้าร่วมทีมเยาวชนของเอฟเวอร์ตันตั้งแต่ ค.ศ. 2006 เมื่ออายุได้ 9 ปีกระทั่งได้เซ็นสัญญาเป็นนักฟุตบอลอาชีพกับเอฟเวอร์ตันเมื่อเดือนกรกฎาคม ค.ศ. 2014 ขณะอายุได้ 17 ปี
เคนนีเซ็นสัญญาย้ายไปร่วมทีม วีแกนแอทเลติก ในศึก ลีกวัน เมื่อวันที่ 21 กรกฎาคม ค.ศ. 2015 ด้วยสัญญายืมตัวโดยลงเล่นทั้งสิ้น 7 นัดให้กับทีมชุดใหญ่และกลับทีมเอฟเวอร์ตันเมื่อหมดสัญญายืมตัวซึ่ง แกรี คอลด์เวลล์ กุนซือของทีมวีแกนในขณะนั้นได้พยายามขอขยายสัญญายืมตัวแต่ไม่สำเร็จ
วันที่ 27 มกราคม ค.ศ. 2016 เคนนีได้เซ็นสัญญาย้ายไปร่วมทีม ออกซฟอร์ดยูไนเต็ด แห่งศึก ลีกทู ด้วยสัญญายืมตัวระยะสั้น 1 เดือนกระทั่งในภายหลังได้ขยายสัญญายืมตัวเป็นจบฤดูกาลก่อนจะย้ายกลับไปร่วมทีมเอฟเวอร์ตันโดยลงเล่นทั้งสิ้น 17 นัด
เคนนีได้โอกาสประเดิมสนามในนามทีมชุดใหญ่ให้กับเอฟเวอร์ตันใฐานะตัวสำรองที่ลงมาแทน แมททิว เพนนิงตัน ในศึกพรีเมียร์ลีกนัดสุดท้ายของฤดูกาล 2015–2016 นัดที่พบกับทีม นอริชซิตี เมื่อวันที่ 15 พฤษภาคม ค.ศ. 2016
เช็กเฟิสต์ลีก
เช็กเฟิสต์ลีก () เป็นลีกฟุตบอลสูงสุดของประเทศเช็กเกีย ก่อตั้งในปี ค.ศ. 1993
สวิสซูเปอร์ลีก
สวิสซูเปอร์ลีก () เป็นลีกฟุตบอลสูงสุดของประเทศสวิตเซอร์แลนด์ ก่อตั้งในปี ค.ศ. 1897
เขตผู้ว่าการคูร์ลันด์
เขตผู้ว่าการคูร์ลันด์, หรือเป็นที่รู้จักในชื่อ จังหวัดคูร์ลันด์, Governorate of Kurland (), และ รัฐบาลคูร์ลันด์ () เป็นส่วนหนึ่งของ เขตผู้ว่าการบอลติกของจักรวรรดิรัสเซีย พื้นที่ของเขตผู้ว่าการคูร์ลันด์ในอดีตปัจจุบันปัจจุบันเป็นส่วนหนึ่งของประเทศลัตเวีย
เขตผู้ว่าการคูร์ลันด์ก่อตั้งขึ้นในปี 1795 โดยได้ดินแดนส่วนหนึ่งจาก ดัชชีคูร์ลันด์และเซมีกัลเลีย ซึ่งผนวกเข้ากับจักรวรรดิรัสเซีย โดยได้รวมเป็นจังหวัดคูร์ลันด์ซึ่งมีเมืองหลักที่ เยลกาวา (หรือ Mitau ในอดีต) ทั้งนี้เป็นผลสืบเนื้องจากการแบ่งเครือจักรภพโปแลนด์-ลิทัวเนียครั้งที่สาม จนในช่วงคริสต์ศตวรรษที่ 19 เขตผู้ว่าการไม่เคยถูกจักรวรรดิรัสเซียปกครองเต็ม แต่เป็นการปกครองแบบกึ่งอิสระโดยกลุ่มชาวบอลติกเยอรมันภายใต้ Regional Council ()
เขตผู้ว่าการคูร์ลันด์มีเขตชายแดนติดกับ ทะเลบอลติก, อ่าวริกา และ เขตผู้ว่าการลิโวเนีย ทางทิศเหนือ ทางตะวันตกติดกับทะเลบอลติก; ทางใต้ติดกับVilna Governorate และ ปรัสเซีย และทางตะวันออกติดกับ Vitebsk Governorate และ เขตผู้ว่าการมินสค์ โดยที่จำนวนประชากรของเขตผู้ว่าการนี้อยู่ที่ 553,300 ในปี 1846
เขตผู้ว่าการคูร์ลันด์สิ้นสภาพลงในช่วง สงครามโลกครั้งที่หนึ่ง หลังจากที่ จักรวรรดิเยอรมัน เข้าปกครองภูมิภาคในปี 1915 และรัสเซียยอมจำนนและยกดินแดนตาม สนธิสัญญาเบรสท์-ลีตอฟสก์ ในวันที่ 3 มีนาคม 1918
ยูเออีโปร-ลีก
ยูเออีโปร-ลีก () ซึ่งเป็นที่รู้จักกันทั่วไปในชื่อ อาราเบียนกัลฟ์ลีก เป็นลีกฟุตบอลสูงสุดของสหรัฐอาหรับเอมิเรตส์ ก่อตั้งในปี ค.ศ. 1973
รอเฌ ดูว์มา
รอเฌ ดูว์มา () (9 พฤษภาคม ค.ศ. 1932 – 2 กรกฎาคม ค.ศ. 2016) เป็นนักแสดงชาวฝรั่งเศส แสดงภาพยนตร์มากถึง 100 เรื่อง ตั้งแต่ปี ค.ศ. 1954 จนถึง ค.ศ. 2016
พรรคอนาธิปไตยปฏิวัติสังคม
พรรคอนาธิปไตยปฏิวัติสังคม () เป็นพรรคการเมืองที่ก่อตั้งเพียงระยะสั้นในประเทศอิตาลี ก่อตั้งในเดือนมกราคม ค.ศ. 1891 ที่ครองเกสคาโปลาโก มีอุดมการณ์ทางการเมืองแบบสังคมนิยม และอนาธิปไตย พรรคอนาธิปไตยปฏิวัติสังคม ได้เปลี่ยนชื่อเป็น พรรคสังคมอิตาลี ท่ามกลางการต่อสู้นิกายและขับไล่ฝ่ายอนาธิปไตย ในปี ค.ศ. 1895
ลูกฟุตบอล
ลูกฟุตบอล เป็นลูกบอลชนิดหนึ่งที่ใช้ในการเล่นกีฬาฟุตบอล ลูกฟุตบอลที่มีมาตราฐานนั้นต้องตรงตาม ฟุตบอลในช่วงแรกนั้นได้มีการคาดการว่าน่าจะเกิดจากการนำกระเพาะฟัสสาวะหรือกระเพาะอาหารของสัตว์มาทำซึ่งเมื่อเตะกันมากเกินไปก็จะทำให้เกิดการแตกได้ จนกระทั่งในช่วงศตวรรษที่ 19 ชาร์ล กู๊ดเยียร์ (Charles Goodyear) ได้ริเริ่มใช้ยางสังเคราะห์ในการผลิตฟุตบอลขึ้น หลังจากนั้นก็ได้มีการพัฒนารูปแบบ การวิจัยด้านเทคโนโลยี และอื่นๆเพื่อให้ลูกฟุตบอลมีประสิทธิภาพดีขึ้น
ในปี ค.ศ. 1863 ได้มีการกำหนดรูปร่างและลักษณะของลูกฟุตบอลขึ้นครั้งแรกโดยสมาคมฟุตบอลอังกฤษ เนื่องจากก่อนหน้านี้นั้นยังไม่มีมาตราฐานที่แน่นอน โดยมีกฎว่าลูกฟุตบอลต้องมีลักษณะเป็นทรงกลม มีเส้นรอบวงต้องไม่มากกว่า 28 นิ้วและห้ามน้อยกว่า 27 นิ้ว น้ำหนักนั้นต้องไม่มากกว่า 16 ออนซ์และไม่น้อยกว่า 14 ออนซ์
รายชื่อ รูปร่าง สีสันของลูกฟุตบอลที่ใช้การแข่งขัน ฟุตบอลโลก ครั้งแรกจนถึงครั้งล่าสุดมีดังนี้
POSDCORB
POSDCORB เป็นอักษรย่อที่ใช้กันมากในการจัดการของการบริหารรัฐกิจ ซึ่งสะท้อนให้เห็นถึงมุมมองคลาสิกของทฤษฎีองค์การ POSDCORB เริ่มใช้กันมากในปี ค.ศ. 1937 จากงานเขียนของ ลูเทอร์ กูลิค
หลักการ POSDCORB ประกอบด้วย Planning (การวางแผน), Organizing (การจัดองค์การ), Staffing (การบรรจุ), Directing (การสั่งการ), Co-Ordinating (การประสานงาน), Reporting (การรายงาน) และ Budgeting (การจัดทำงบประมาณ)
ในผลงาน"หมายเหตุบนทฤษฎีองค์การ" ได้เตรียมบันทึกระหว่างที่เขาเป็นสมาชิกกรรมการบราว์โลว์ ลูเทอร์ กูลิค ตั้งคำถามว่า "ผู้บริหารระดับสูงทำงานอะไร? เขาทำกันอย่างไร?"
องค์ประกอบ:
ประเทศติมอร์-เลสเตในโอลิมปิกฤดูร้อน 2016
ประเทศติมอร์-เลสเต (หรือรู้จักกันในนาม ติมอร์ตะวันออก) ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 นี่เป็นครั้งที่ 4 ของติมอร์-เลสเตที่ร่วมโอลิมปิกฤดูร้อน
ติมอร์เลสเตได้รับตัวแทนจาก IAAF เพื่อส่งนักกีฬาสองคน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016
สาธารณรัฐนิยมในประเทศสวีเดน
สาธารณรัฐนิยมในประเทศสวีเดน () เป็นการเคลื่อนไหวเพื่อที่จะสถาปนาระบอบสาธารณรัฐ และยกเลิกระบอบราชาธิปไตย
สาธารณรัฐสวีเดนขึ้นอยู่กับความคิดที่จะปฏิเสธและไม่จำเป็นที่ประเทศจะปกครองในระบอบราชาธิปไตย ในประเทศสวีเดนได้มีพรรคการเมืองที่สนับสนุนให้ประเทศปกครองในระบอบสาธารณรัฐ ได้แก่ พรรคสังคมประชาธิปไตย, พรรคซ้าย และ พรรคกรีน นอกจากนี้ก็ได้มีองค์การที่ต่อต้านสถาบันกษัตริย์ในประเทศสวีเดนอย่างเช่น สมาคมสาธารณรัฐสวีเดน
รายชื่อบุคคลในยุคสามก๊ก (ป)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ป รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
มหาวิทยาลัยมหิดล วิทยาเขตอำนาจเจริญ
มหาวิทยาลัยมหิดล วิทยาเขตอำนาจเจริญ (; ชื่อย่อ: ม.มหิดล อำนาจเจริญ / AC-MU) เป็นโครงการจัดตั้งวิทยาเขตในสังกัดมหาวิทยาลัยมหิดล ตั้งอยู่ที่ถนนชยางกูร ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ
ประเทศลิกเตนสไตน์ในโอลิมปิกฤดูร้อน 2016
ประเทศลิกเตนสไตน์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 ตั้งแต่ประเทศลิกเตนสไตน์ได้เปิดประเทศอย่างเป็นทางการก็ได้ร่วมโอลิมปิกฤดูร้อน มีการยกเลิกเพียงสองครั้ง
ประเทศลิกเตนสไตน์ได้ร่วมรับเชิญจาก FINA ซึ่งประเทศลิกเตนสไตน์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
ประเทศลิกเตนสไตน์ได้ร่วมรับเชิญจากคณะกรรมการไตรภาคีโอลิมปิกฤดูร้อน 2012 (world no. 274) ในรายการเดี่ยวของผู้หญิงเป็นครั้งที่สองในการแข่งขันโอลิมปิกเทนนิส
รอย อเลน
รอย อเลน (; ค.ศ. 1918 — ค.ศ. 1991) เป็นชาวอเมริกัน เกิดในละแวกทางตอนเหนือของฟิลาเดลเฟียของโอลเน่ เขาเป็นนักบินขับเครื่องบินทิ้งระเบิดในช่วงสงครามโลกครั้งที่สอง เขาและเหล่านักบินของเขาก็ได้รับภารกิจให้ทำการโจมตีทิ้งระเบิดในฝรั่งเศสซึ่งอยู่ภายใต้การยึดครองของนาซีเยอรมนี ต่อมาเมื่อเครื่องบินทิ้งระเบิดของเขาถูกยิงตก เขาได้โดดร่มลงไปในใจกลางของฝรั่งเศสซึ่งเต็มไปด้วยทหารเยอรมัน เขาได้หลบซ่อนตัวตลอดมาและได้พยายามจะเดินทางหนีกลับอังกฤษโดยใช้เครือข่ายจากขบวนการต่อต้านฝรั่งเศส แต่กลับถูกหักหลังจากสายลับสองหน้าทำให้เขาถูกจับกุมตัวโดยตำรวจเกสตาโพ ถูกทรมานและคุมขังไว้ในกรุงปารีส เมื่อกองทัพฝ่ายสัมพันธมิตรได้รุกคืบคลานมายังกรุงปารีสเพื่อปลดปล่อย เขาและนักโทษคนอื่นๆได้ถูกส่งตัวไปยังค่ายกักกันบูเคนวัลด์ในเยอรมนีที่นั่นทำให้เขาต้องพบเจอความโหดร้าย ความทุกข์ทรมาน แม้แต่ความตายที่กำลังใกล้เข้ามาแต่เป็นความโชคดีที่เขายังรอดชีวิต จนกระทั่งต่อมาเขาและนักโทษที่เป็นนักบินคนอื่นๆได้ถูกย้ายไปยังค่ายเชลยศึกจนกระทั่งเยอรมันยอมจำนนและสงครามโลกครั้งที่สองในทวีปยุโรปสิ้นสุดลง เขาได้รับการปล่อยตัวและเดินทางกลับบ้านจนกระทั่งเขาเสียชีวิตในปี ค.ศ. 1991
เดอะเฟซ (สหราชอาณาจักร)
เดอะเฟซ เป็นรายการเรียลลิตีทางโทรทัศน์ของสหราชอาณาจักร ซึ่งมีชื่อเดียวกันกับของสหรัฐอเมริกา รายการได้เริ่มออกอากาศวันที่ 30 กันยายน ค.ศ. 2013 ทางช่อง เนโอมี แคมป์เบลล์, เอริน โอคอนเนอร์ และ แคโรไลน์ วินเบิร์ก ได้มาทำหน้าที่เป็นเมนเทอร์ในรายการ
อย่างไรก็ตาม ในเดือนกรกฎาคม ค.ศ. 2014 ได้รับการยืนยันว่าจะไม่มีการสร้างฤดูกาลถัดไปของรายการอีกเนื่องจากเรตติ้งของรายการที่ย่ำแย่"ดูบทความหลักที่: เดอะเฟซ"
สัญลักษณ์สี
รายนามประธานาธิบดีแคเมอรูน
ด้านล่างนี้เป็นรายนามประธานาธิบดีแคเมอรูน ตั้งแต่ประเทศได้รับเอกราชจากประเทศฝรั่งเศส ในปี ค.ศ. 1960 จนถึงปัจจุบัน ตั้งแต่ประเทศแคเมอรูนได้รับเอกราชมีประธานาธิบดีเพียง 2 คน เท่านั้น ประธานาธิบดีแคเมอรูนคนปัจจุบัน ชื่อ ปอล บียา ดำรงตำแหน่งเมื่อวันที่ 6 พฤศจิกายน ค.ศ. 1982
โนเกีย 2010
โนเกีย 2010 เป็นโทรศัพท์เคลื่อนที่ของโนเกีย ผลิตเมื่อเดิอน มกราคม ค.ศ. 1994 โนเกีย 2010 คิดค้นข้อความตัวอักษรเอสเอ็มเอส โนเกีย 2010 เป็นโทรศัพท์รุ่นแรกที่สามารถเขียนข้อความได้ง่ายขึ้น คุณสมบัติอื่นๆ เช่น บันทึกการโทรออกและรับสายและสายที่ไม่ได้รับ 10 หมายเลข
ซัมซุง บี5310
ซัมซุง จีที-บี5310 เป็นโทรศัพท์มือถือประเภทคอร์บี้ รู้จักกันในชื่อ ซัมซุง จีนีโอ สไลด์ หรือ ซัมซุง คอร์บี้ โปร ผลิตเมื่อปี ค.ศ. 2009
ซัมซุง จีที-บี5310 มีน้ำหนัก 135 กรัม เป็นโทรศัพท์ที่มีลักษณะแบบเควอร์ตี แผงหน้าปัดมีลักษณะมันเงา
หน้าจอโทรศัพท์มีขนาด 240 × 320 พิกเซล, (2.8 นิ้ว) ความสามารถในการบันทึกรายชื่อเบอร์โทรศัพท์ สามารถบันทึกได้มากถึง 1000 รายชื่อ รองรับการใช้ไวไฟ
ฟิลิปปินส์ฟุตบอลลีก
ฟิลิปปินส์ฟุตบอลลีก () เป็นลีกฟุตบอลสูงสุดของประเทศฟิลิปปินส์ โดยมาแทนลีกเดิมที่มีชื่อว่า ยูไนเต็ดฟุตบอลลีก ก่อตั้งในปี ค.ศ. 2017
หลุมแก๊สดาร์วาซา
หลุมแก๊สดาร์วาซา หรือ เดร์เวเซ (, "Җәхеннем дервезеси", ) เป็นหลุมแก๊สขนาดใหญ่กลางทะเลทรายการากุม ในเขตจังหวัดอาฮาล ประเทศเติร์กเมนิสถาน เกิดจากการพังถล่มของเพดานแอ่งเก็บแก๊สธรรมชาติที่เดิมเป็นถ้ำลง หลุมแก๊สมีขนาดความกว้าง 69 เมตร และลึก 30 เมตร ในปี พ.ศ. 2514 นักธรณีวิทยาจุดไฟเพื่อจะกำจัดแก๊สมีเทนซึ่งเป็นพิษและคาดว่าไฟจะลุกไม่นาน แต่กลับไม่เป็นไปตามนั้น โดยไฟได้ลุกโชติช่วงต่อเนื่องตั้งแต่เวลานั้นจนถึงปัจจุบัน คนท้องถิ่นและผู้มาเยือนบางส่วนเรียกว่า ประตูสู่นรก ปัจจุบันหลุมแก๊สเป็นสถานที่ท่องเที่ยวโดยเฉพาะในเวลากลางคืน
ในปี พ.ศ. 2553 ประธานาธิบดีแห่งสาธารณรัฐเติร์กเมนิสถาน กูรฺ์บันกูลี เบอร์ดีมูฮาเมโดฟ มีข้อสั่งการให้ปิดหลุมแก๊สนี้เพราะเกรงจะกระทบกับแหล่งน้ำมันและแก๊สธรรมชาติในเขตข้างเคียง แต่ต่อมาในปี พ.ศ.2556 เขาได้ประกาศให้บริเวณดังกล่าวเป็นพื้นที่สงวนทางธรรมชาติแทน
อีลิทซีเรียน (ฟุตบอล)
อีลิทซีเรียน () เป็นลีกฟุตบอลสูงสุดของประเทศนอร์เวย์ ก่อตั้งในปี ค.ศ. 1937
แอ็กสตรากลาซา
แอ็กสตรากลาซา () เป็นลีกฟุตบอลสูงสุดของประเทศโปแลนด์ ก่อตั้งในปี ค.ศ. 1926
ปริเมราดิบิซิออน (ประเทศอาร์เจนตินา)
ปริเมราดิบิซิออน () เป็นลีกฟุตบอลสูงสุดของประเทศอาร์เจนตินา ก่อตั้งในปี ค.ศ. 1891
ประเทศเซเชลส์ในโอลิมปิกฤดูร้อน 2016
ประเทศเซเชลส์ ได้เข้าแข่งขันโอลิมปิกฤดูร้อน 2016 ในเมืองรีโอเดจาเนโร ประเทศบราซิลระหว่างวันที่ 5-21 สิงหาคม พ.ศ. 2559 เป็นครั้งที่ 8 ของประเทศเซเชลส์ในการแข่งขันกีฬาโอลิมปิกฤดูร้อนยกเว้นโอลิมปิกฤดูร้อน 1988 ที่กรุงโซลเนื่องจากมีส่วนสนับสนุนการคว่ำบาตรของเกาหลีเหนือ
ประเทศเซเชลส์ได้รับตัวแทนจาก IAAF เพื่อส่งนักกีฬาสองคน (ชายหนึ่งคนและหญิงหนึ่งคน) ไปแข่งขันกีฬาโอลิมปิกฤดูร้อน 2016ประเทศเซเชลส์ได้ร่วมรับเชิญจาก FINA ซึ่งประเทศเซเชลส์ได้ส่งตัวแทนชายหนึ่งและหญิ่งหนึ่งเพื่อเข้าร่วมโอลิมปิกฤดูร้อน 2016
กีโยม เดอ โลปีตาล
กีโยม ฟร็องซัว อ็องตวน, มาร์กีแห่งโลปีตาล (; ค.ศ. 1661 – 2 กุมภาพันธ์ ต.ศ. 1704) เป็นนักคณิตศาสตร์ชาวฝรั่งเศส เกิดที่กรุงปารีสในครอบครัวขุนนาง เป็นบุตรของแอนน์-อาแล็กซ็องดร์ เดอ โลปีตาลและเอลิซาเบธ กอเบแล็ง โลปีตาลรับราชการทหารก่อนจะลาออกเนื่องจากปัญหาด้านสายตาและหันไปสนใจด้านคณิตศาสตร์ ในปี ค.ศ. 1691 เขาพบกับโยฮันน์ แบร์นูลลี นักคณิตศาสตร์ชาวสวิสและเรียนแคลคูลัสกับแบร์นูลลี สองปีต่อมา โลปีตาลได้รับเลือกให้เป็นสมาชิกของสถาบันวิทยาศาสตร์ฝรั่งเศสและดำรงตำแหน่งรองประธานสองสมัย
โลปีตาลมีผลงาน เช่น การหาความยาวส่วนโค้งของกราฟลอการิทึม, เป็นหนึ่งในผู้แก้ปัญหาเส้นโค้งบราคิสโทโครน (brachistochrone curve) ในปี ค.ศ. 1696 เขาแต่งตำราชื่อ "Analyse des Infiniment Petits pour l'Intelligence des Lignes Courbes" ที่กล่าวถึงแคลคูลัสของไลบ์นิซ ตำรานี้ถือเป็นตำราแคลคูลัสเชิงอนุพันธ์เล่มแรก นอกจากนี้ยังมีการกล่าวถึงหลักเกณฑ์โลปีตาลเป็นครั้งแรก (อย่างไรก็ตาม เชื่อกันว่าแบร์นูลลีเป็นผู้ค้นพบหลักเกณฑ์ดังกล่าว)
ด้านชีวิตส่วนตัว โลปีตาลแต่งงานกับมารี-ชาร์ล็อตต์ เดอ รอมิลลีย์ เดอ ลา เชสเนเลย์ ทั้งคู่มีบุตรด้วยกัน 4 คน โลปีตาลเสียชีวิตที่กรุงปารีสในปี ค.ศ. 1704
ไซปรีออตเฟิสต์ดิวิชัน
ไซปรีออตเฟิสต์ดิวิชัน () เป็นลีกฟุตบอลสูงสุดของประเทศไซปรัส ก่อตั้งในปี ค.ศ. 1934
วลาดอ บุชกอฟสกี
วลาดอ บุชกอฟสกี () (เกิด 2 ธันวาคม ค.ศ. 1962) เป็นอดีตนายกรัฐมนตรีของสาธารณรัฐมาซิโดเนียซึ่งได้รับเลือกจากรัฐสภาเมื่อวันที่ 15 ธันวาคม พ.ศ. 2547 ก่อนหน้านี้เขาเคยเป็นรัฐมนตรีว่าการกระทรวงกลาโหมของมาซิโดเนียตั้งแต่เดือนพฤษภาคม พ.ศ. 2544 ถึงพฤศจิกายน พ.ศ. 2544 และตั้งแต่เดือนพฤศจิกายน พ.ศ. 2545 ถึงเดือนธันวาคม พ.ศ. 2547
เมื่อวันที่ 9 ธันวาคม พ.ศ. 2551 วลาดอ บุชกอฟสกีถูกตัดสินว่ามีความผิดในการใช้อำนาจในทางที่ผิดในขณะที่ทำหน้าที่เป็นรัฐมนตรีว่าการกระทรวงกลาโหมระหว่างการสู้รบในปีพ.ศ. 2544 และถูกตัดสินจำคุกสามปีครึ่งในคุก
วลาดอ บุชกอฟสกี เกิดเมื่อวันที่ 2 ธันวาคม ค.ศ. 1962 ที่สโกเปีย, เอส อาร์ มาซิโดเนีย, สหพันธ์สาธารณรัฐสังคมนิยมยูโกสลาเวีย (ปัจจุบันคือประเทศมาซิโดเนีย)
วลาดอ บุชกอฟสกีจบการศึกษาจากคณะนิติศาสตร์ในสโกเปียในปีพ.ศ. 2529 เขาเข้าศึกษาระดับปริญญาตรีสาขาวิทยาศาสตร์ในปีค.ศ. 1992 ที่คณะนิติศาสตร์ในสโกเปีย เขารับปริญญาเอกหัวข้อ "กฎหมายโรมันและกฎหมายร่วมสมัย"
ผู้แทนโซบลาเนียในรัฐบาลขวามาซิโดเนียได้ลงมติเมื่อวันที่ 20 สิงหาคม พ.ศ. 2550 เขาต้องถูกจับกุมในข้อกล่าวหาเกี่ยวกับการมีส่วนร่วมในการจัดหาอาวุธซึ่งมีมูลค่า 2.5 ล้านยูโร (3.18 ล้านเหรียญสหรัฐ)
การแทรกแซงสามฝ่าย
การแทรกแซงสามฝ่าย (, ญี่ปุ่น: 三国干渉) คือการแทรงแทรงทางการทูตโดยจักรวรรดิรัสเซีย, จักรวรรดิเยอรมัน และประเทศฝรั่งเศส เมื่อ 23 เมษายน ค.ศ.1895 เกี่ยวกับข้อสัญญาในสนธิสัญญาชิโมโนเซกิ ที่ญี่ปุ่นได้ลงนามกับราชวงศ์ชิงของจีนเพื่อยุติสงครามจีน-ญี่ปุ่นครั้งที่หนึ่ง สนธิสัญญาดังกล่าวทำให้ญี่ปุ่นได้เข้าครอบครองคาบสมุทรเหลียวตงตลอดจนเมืองท่าสำคัญอย่างพอร์ทอาเทอร์ รัสเซียซึ่งมีเขตอิทธิพลอยู่ในจีนอยู่แล้วเกิดความกังวลใจถึงการรุกคืบของญี่ปุ่น รัสเซียได้ชักชวนเยอรมันและฝรั่งเศสร่วมกดดันให้ญี่ปุ่นคืนดินแดนดังกล่าวแก่จีนแลกกับการที่ญี่ปุ่นจะได้รับค่าปฏิกรรมสงครามจากจีนมากขึ้นอีก 30 ล้านตำลึง รวมเป็น 230 ล้านตำลึง (จากเดิม 200 ล้านตำลึง) ญี่ปุ่นได้มีปฏิกิริยาตอบโต้การแทรกแซงครั้งนี้และกลายเป็นหนึ่งในสาเหตุที่ทำให้เกิดสงครามรัสเซีย-ญี่ปุ่นในปี 1904
ดัชชีคูร์ลันด์และเซมีกัลเลีย
ดัชชีคูร์ลันด์และเซมีกัลเลีย (, , , ) เป็นดัชชีในภูมิภาคบอลติก โดยก่อตั้งขึ้นในปี 1561 จนในปี 1569 ดัชชีนี้ได้กลายเป็นเครือรัฐของแกรนด์ดัชชีลิทัวเนีย และ เครือจักรภพโปแลนด์–ลิทัวเนีย ตั้งแต่ปี 1569 
ถึงปี 1726 ดัชชีได้เข้าร่วมกับ เครือจักรภพโปแลนด์–ลิทัวเนีย โดย Sejm ในปี 1726 จนในวันที่ 28 มีนาคม 1795 ดัชชีคูร์ลันด์และเซมีกัลเลียได้ถูกผนวกกับจักรวรรดิรัสเซียในการแบ่งโปแลนด์ครั้งที่สาม
ต่อมาดัชชีคูร์ลันด์และเซมีกัลเลียได้จัดตั้งรัฐอายุสั้นขึ้นในวันที่ 8 มีนาคม ถึงวันที่ 22 กันยายน 1918 โดยใช้ชื่อเดียวกัน โดยเป็นแผนที่จะจัดตั้งสหดัชชีบอลติก (United Baltic Duchy) โดย จักรวรรดิเยอรมัน จนเยอรมนียอมจำนนในภูมิภาคบอลติกในช่วงสิ้นสุดสงครามโลกครั้งที่หนึ่ง พื้นที่ดัชชีคูร์ลันด์และเซมีกัลเลียได้กลายเป็นส่วนหนึ่งของประเทศลัตเวีย หลังสงครามโลกครั้งที่หนึ่งจบลง; ดูเพิ่มที่ ดัชชีคูร์ลันด์และเซมีกัลเลีย (ค.ศ. 1918)
ณัฐพล นาคพาณิชย์
พลเอกณัฐพล นาคพาณิชย์ (เกิด 13 กุมภาพันธ์ พ.ศ. 2504) รองผู้บัญชาการทหารบก อดีตเสนาธิการทหารบกกรรมการในคณะกรรมการนโยบายป่าไม้แห่งชาติกรรมการและผู้ช่วยเลขานุการคณะกรรมการต่อต้านการทุจริตแห่งชาติ และผู้ช่วยเลขาธิการคณะรักษาความสงบแห่งชาติ
พลเอกณัฐพล นาคพาณิชย์ เกิดเมื่อวันที่ 13 กุมภาพันธ์ พ.ศ. 2504
รายชื่อบุคคลในยุคสามก๊ก (ฝ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ฝ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
รายชื่อบุคคลในยุคสามก๊ก (พ)
ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร พ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ราชรัฐฟินแลนด์
ราชรัฐฟินแลนด์ (, , , ) เป็นpredecessor state (รัฐก่อน) ของฟินแลนด์ยุคใหม่ ในช่วงระหว่างปี 1809 ถึงปี 1917 โดยอยู่ภายใต้การปกครองโดยจักรวรรดิรัสเซีย โดยที่ จักรพรรดิรัสเซีย เป็น แกรนด์ดยุกแห่งฟินแลนด์ซึ่งมีสถานะเทียบเท่าพระมหากษัตริย์แห่งฟินแลนด์
สภานิติบัญญัติกาตาลุญญา
สภานิติบัญญัติกาตาลุญญา (; ) หรือ สภานิติบัญญัติกาตาลุญญอ (อารัน: ) เป็นสภานิติบัญญัติระบบสภาเดียวของกาตาลุญญา ทำหน้าที่เป็นตัวแทนประชาชนกาตาลุญญาและใช้อำนาจออกกฎหมายต่าง ๆ อนุมัติงบประมาณรายจ่ายของฌานาราลิตัตดากาตาลุญญา และควบคุมหรือผลักดันให้เกิดการกระทำทางการเมืองของฝ่ายบริหาร ปัจจุบันสภานี้ประกอบด้วยสมาชิก 135 คน ซึ่งมาจากการเลือกตั้งทางตรงด้วยสิทธิออกเสียงเลือกตั้งทั่วไปทุก 4 ปี
การเลือกตั้งสมาชิกสภานิติบัญญัติกาตาลุญญาครั้งล่าสุดจัดขึ้นในวันที่ 27 กันยายน พ.ศ. 2558 ผลการเลือกตั้งได้นำไปสู่การลงมติให้ความเห็นชอบกฎหมายคำประกาศเริ่มกระบวนการเอกราชแห่งกาตาลุญญา ในเอกสารฉบับนี้ สภานิติบัญญัติกาตาลุญญา "ประกาศเริ่มต้นกระบวนการสร้างรัฐกาตาลุญญาที่เป็นเอกราชในรูปแบบสาธารณรัฐ" และได้รับการประกาศให้เป็น "ผู้ทรงอำนาจอธิปไตยและการแสดงออกซึ่งอำนาจสถาปนารัฐธรรมนูญ"
เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น ส่วนสมาชิกสภาอีก 55 คนงดออกเสียงหรือคว่ำบาตรการออกเสียงเนื่องจากไม่เห็นด้วยกับขบวนการประกาศเอกราช เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน
ข้อปัญหา 95 ข้อ
ข้อปัญหา 95 ข้อ () หรือการถกเถียงเรื่องอำนาจแห่งพระคุณการุณย์ () เป็นรายการญัตติสำหรับการถกเถียงทางวิชาการ ซึ่งมาร์ติน ลูเทอร์ ศาสตราจารย์เทววิยาศีลธรรม ณ มหาวิยาลัยวิทเทนเบิร์ก ประเทศเยอรมนี เขียนใน ค.ศ. 1517 ซึ่งเริ่มต้นการปฏิรูปศาสนาฝ่ายโปรเตสแตนต์ อันเป็นสังฆเภทในคริสตจักรคาทอลิก ซึ่งเปลี่ยนแปลงทวีปยุโรปอย่างสำคัญ ข้อปัญหาเหล่านี้เสนอจุดยืนของลูเทอร์ต่อต้านสิ่งที่เขาเห็นว่าเป็นวัตรปฏิบัติละเมิดของผู้เผยแผ่ศาสนาที่ขายพระคุณการุณย์ครบบริบูรณ์ (plenary indulgence) อันเป็นใบประกาศซึ่งเชื่อว่าลดการลงโทษชั่วคราวสำหรับบาปที่ผู้ซื้อหรือคนรักของผู้ซื้อกระทำในแดนชำระ ในข้อปัญหาฯ ลูเทอร์เชื่อว่า ความสำนึกผิดที่พระคริสต์ต้องการจึงจะยกโทษบาปนั้นเกี่ยวข้องกับความสำนึกผิดฝ่ายวิญญาณภายในมากกว่าการสารภาพสาบานภายนอกเท่านั้น เขาแย้งว่า พระคุณการุณย์นำให้คริสต์ศาสนิกชนเลี่ยงความสำนึกผิดและความเศร้าที่แท้จริงสำหรับบาป โดยเชื่อว่าพวกเขาสามารถสละบาปได้เพียงซื้อพระคุณการุณย์ ตามที่ลูเทอร์เขียน วัตรปฏิบัติดังกล่าวยังส่งเสริมให้คริสต์ศาสนิกชนไม่บริจาคให้คนยากจนและแสดงความเมตตาแบบอื่น โดยเชื่อว่าใบประกาศพระคุณการุณย์มีค่าทางวิญญาณมากกว่า แม้ลูเทอร์อ้างว่าจุดยืนต่อพระคุณการุณย์ของเขาสอดคล้องกับจุดยืนของพระสันตะปาปา แต่ข้อปัญหาฯ ยังคัดค้านสารตราพระสันตะปาปาสมัยคริสต์ศตวรรษที่ 14 ที่ระบุว่า พระสันตะปาปาสามารถใช้พระคลังบุญและคุณความดีของอดีตนักบุญยกโทษการลงโทษชั่วคราวสำหรับบาปได้ ข้อปัญหาฯ ยังวางกรอบเป็นญัตติให้ถกเถียงมากกว่าแสดงความเห็นของลูเทอร์ แต่ภายหลังลูเทอร์แสดงมุมมองของเขาใน "คำอธิบายการถกเถียงเกี่ยวกับคุณค่าของพระคุณการุณย์"
ผู้นำเสียงข้างน้อยในสภา (ประเทศกัมพูชา)
ผู้นำเสียงข้างน้อย (; "บฺรธานกฺรุมภาคติจ") หรือ ผู้นำฝ่ายค้าน () คือ หัวหน้าพรรคการเมืองที่ใหญ่ที่สุดในสภาผู้แทนราษฎรกัมพูชา (National Assembly of Cambodia) ซึ่งมิได้ร่วมรัฐบาล ผู้นำเสียงข้างน้อยทำหน้าที่ประสานระหว่างนายกรัฐมนตรีและผู้นำเสียงข้างมาก หัวหน้าพรรคใดจะเป็นผู้นำเสียงข้างน้อย พรรคนั้นต้องมีที่นั่งอย่างน้อย 25% ในสภา
สภารับรองตำแหน่งนี้อย่างเป็นทางการในเดือนพฤศจิกายน ค.ศ. 2014 ทำให้สม รังสี เป็นคนแรกที่ดำรงตำแหน่งดังกล่าวอย่างเป็นทางการ แต่สม รังสี ก็ถือเป็นผู้นำฝ่ายค้านในสภาโดยพฤตินัยอยู่ก่อนแล้ว อย่างไรก็ดี สภายกเลิกตำแหน่งนี้เมื่อวันที่ 31 มกราคม ค.ศ. 2017
รายชื่อประเทศเรียงตามการส่งออกน้ำมัน
ด้านล่างนี้เป็นรายชื่อประเทศเรียงตามการส่งออกน้ำมัน เป็นข้อมูลของเดอะเวิลด์แฟกต์บุ๊ก และข้อมูลอื่น หลายประเทศรนำเข้าน้ำมัน และส่งออกมากกว่านำเข้าน้ำมัน
เมียร์ซี ดราแกน
เมียร์ซี ดราแกน (3 ตุลาคม ค.ศ. 1932 – 31 ตุลาคม ค.ศ. 2017) เป็นผู้กำกับภาพยนตร์ชาวโรมาเนีย  กำกับภาพยนตร์มากถึง 23 เรื่อง ตั้งแต่ปี ค.ศ. 1955 จนถึง ค.ศ. 1992
แก้วเวียงเพชร ฤทธิเดช
แก้วเวียงเพชร ฤทธิเดช (เกิด 30 พฤศจิกายน ค.ศ. 1992) เป็นนักฟุตบอลลาว เล่นให้กับอีซรา เอฟซี ในลาวพรีเมียร์ลีก แก้วเวียงเพชรเป็นสมาชิกฟุตบอลทีมชาติลาว
สุกจินดา นัดผาสุก
สุกจินดา นัดผาสุก (; เกิด 30 ตุลาคม ค.ศ. 1995) เป็นนักฟุตบอลมืออาชีพชาวลาว ปัจจุบันเล่นในตำแหน่งกองกลางของสโมสรตำรวจลาว ในลาวพรีเมียร์ลีก เขาได้ 2 ประตูจากการแข่งขันฟุตบอลในซีเกมส์ 2015 ประเทศสิงคโปร์
ประเทศมาเลเซียในเอเชียนเกมส์ 1990
ประเทศมาเลเซีย เข้าร่วมแข่งขันกีฬาเอเชียนเกมส์ ครั้งที่ 11 ค.ศ. 1990 (พ.ศ. 1990) ซึ่งจัดขึ้นที่เมืองปักกิ่ง ประเทศจีน ระหว่างวันที่ 22 กันยายน ถึง 7 ตุลาคม พ.ศ. 2533 หลังการจบการแข่งขัน ประเทศมาเลเซียได้เหรียญรวม 8 เหรียญ
ประเทศมาเลเซียในเอเชียนเกมส์ 1994
ประเทศมาเลเซีย เข้าร่วมแข่งขันกีฬาเอเชียนเกมส์ ครั้งที่ 12 ค.ศ. 1994 (พ.ศ. 2537) จะจัดขึ้นที่ เมืองฮิโรซิมา ประเทศญี่ปุ่น ระหว่างวันที่ 2 ตุลาคม ถึง 19 ตุลาคม พ.ศ. 2537
ฮิโรกิ อะเบะ
ฮิโรกิ อะเบะ (安部 裕葵, เกิด 28 มกราคม ค.ศ. 1999) เป็นนักฟุตบอลชาวญี่ปุ่น ตำแหน่งกองหน้าของคะชิมะแอนต์เลอส์ ในเจลีก ดิวิชัน 1
มะซะโยะ อะโอะกิ
มะซะโยะ อะโอะกิ เกิดเมื่อวันที่ 9 ธันวาคม ค.ศ. 1935 เป็นนักกีฬาว่ายน้ำชาวญี่ปุ่น มะซะโยะได้เข้าร่วมการแข่งขัน 200 เมตร ท่ากบหญิง ในการแข่งขันโอลิมปิกฤดูร้อน 1952
แอนดรูว์ เคลย์ตัน
แอนดรูว์ เคลย์ตัน (เกิด 10 เมษายน ค.ศ. 1973) เป็นนักกีฬาว่ายน้ำชาวอังกฤษ เข้าร่วมการแข่งขันโอลิมปิกฤดูร้อน เมื่อปี ค.ศ. 1996 และ ค.ศ. 2000 เขาเคยชนะการแข่งขันยูโรเปี้ยนแชมเปี้ยนชิพส์ ประเภท 4x200 เมตร เมื่อปี ค.ศ. 1997
กระบี่ อีโต้ ฤทธิ์แค้นสะท้านภพ
กระบี่ อีโต้ ฤทธิ์แค้นสะท้านภพ (อังกฤษ: The Butcher, The Chef And The Swordsman) เป็นภาพยนตร์จีนกำลังภายใน ที่ออกฉายในปี ค.ศ. 2010 นำแสดงโดย มะซะโนะบุ อันโด และ จาง อู๋ฉี
ภาพยนตร์เรื่องนี้กล่าวถึงเรื่องราวความแค้น ศักดิ์ศรี และความโลภของคนกลุ่มหนึ่งที่เข้ามาแก่งแย่งมีดทำครัวเล่มสำคัญซึ่งหลอมมาจากสุดยอดกระบี่ทั้ง 5 เล่ม แห่งยุทธภพ และชะตาของพวกเชาจะเป็นอย่างไร พวกเขาแย่งกระบี่สำเร็จหรือไม่ และจอมยุทธผู้เป็นเจ้าของมีดเล่มนี้จะจัดการกับหัวขโมยนี้อย่างไร
ฐานทัพสุดท้าย เชื้อร้ายถล่มโลก
ฐานทัพสุดท้าย เชื้อร้ายถล่มโลก (อังกฤษ:The Last Ship) เป็นละครโทรทัศน์อเมริกาที่สร้างในปี ค.ศ. 2014 นำแสดงโดย อีริค เดน, รอน่า มิตร้า, อดัม เบล์ดวิน, ชาลส์ พาร์เนลล์ ออกอากาศทางช่อง โมโน 29 ทุกวันจันทร์ - อังคาร 10.50 น.
เกิดการระบาดครั้งใหญ่ของไวรัสมรณะที่เกือบคร่าชีวิตประชากรทั้งโลก สี่เดือนหลังจากการระบาด สี่เดือนที่ไม่มีการติดต่อใดๆ จากภาคพื้นดิน กัปตัน “ทอม แชลเลอร์” และลูกเรือของเรือรบสหรัฐฯยูเอสเอส เนธาน เจมส์(ดีดีจี-151)ที่กำลังเดินทางกลับบ้านพร้อมผู้โดยสารคนสำคัญ นักจุลชีววิทยา “เรเชล สก็อต" เป็นคนเดียวในโลกที่อาจกุมความลับวิธีที่หยุดยั้งไวรัสมรณะตัวนี้ได้ หน้าที่ของพวกเขาไม่ใช่ต่อใครอื่น แต่เป็นหน้าที่ต่อโลกทั้งใบ ภารกิจของพวกเขาคือความหวังสุดท้ายของโลกใบนี้
เมืองคนตายยาก
เมืองคนตายยาก (อังกฤษ: Sin City) เป็นภาพยนตร์แอคชั่นสยองขวัญที่ออกฉายในปีค.ศ. 2005 นำแสดงโดย บรูซ วิลลิส, เอไลจาห์ วูด, ไคลฟ์ โอเวน, เจสสิกา อัลบ้า
เรื่องราวในภาพยนตร์กล่าวถีงเมืองซิน ซิตี้ ที่เป็นเมืองแห่งฆาตกรรมและคอรัปชั่น รวมทัเงเป็นเมืองแห่งความรักและการล้างแค้น ซึ่งทุกสิ่งนั้นเป็นเรื่องราวที่น่าสนใจมิใช่น้อย
สมาคมโรคมะเร็งแห่งประเทศญี่ปุ่น
สมาคมโรคมะเร็งแห่งประเทศญี่ปุ่น (; ; อักษรย่อ: JCA) เป็นสมาคมวิชาชีพที่เก่าแก่ที่สุดที่เกี่ยวข้องกับการวิจัยโรคมะเร็งในประเทศญี่ปุ่น ซึ่งอยู่ในชินจุกุ กรุงโตเกียว สมาคมนี้มุ่งเน้นไปที่ทุกแง่มุมของการวิจัยโรคมะเร็ง รวมทั้งพื้นฐานทางคลินิก และการนำงานวิจัยไปใช้ให้เกิดประโยชน์สู่การศึกษาเกี่ยวกับสาเหตุของโรค, การป้องกัน, การวินิจฉัยโรค และการรักษาโรคมะเร็ง โดยก่อตั้งขึ้นเมื่อปี ค.ศ. 1941 ซึ่งสมาคมมีสมาชิกมากกว่า 16,000 ราย
วัตถุประสงค์ของสมาคมโรคมะเร็งแห่งประเทศญี่ปุ่น คือการส่งเสริมการวิจัยโรคมะเร็ง เป็นเจ้าภาพจัดประชุมประจำปีและการประชุมวิชาการอื่น ๆ (เช่น การประชุมสัมมนาและการประชุมหนึ่งครั้งหรือสองครั้งต่อปี), จัดบรรยายเปิดให้ประชาชนทั่วไป และตีพิมพ์วารสาร
การประชุมประจำปีครั้งที่ 72 ของสมาคมโรคมะเร็งแห่งประเทศญี่ปุ่นจัดขึ้นที่แปซิฟิโค โยะโกะฮะมะ ระหว่างวันที่ 3 ถึง 5 ตุลาคม ค.ศ. 2013
ในปี ค.ศ. 1941 มะตะโร นะงะโยะ ผู้เป็นประธานมูลนิธิเพื่อการวิจัยโรคมะเร็งแห่งประเทศญี่ปุ่น ได้เสนอรากฐานขององค์กรใหม่ที่เกี่ยวข้องกับการวิจัยโรคมะเร็ง และสมาคมโรคมะเร็งแห่งประเทศญี่ปุ่นได้รับการก่อตั้งและเข้าร่วมสมาคมแพทย์แห่งประเทศญี่ปุ่นในปีเดียวกัน นอกจากนี้ สมาคมโรคมะเร็งแห่งประเทศญี่ปุ่นได้เป็นสมาชิกเต็มรูปแบบของสหภาพเพื่อการควบคุมมะเร็งนานาชาติในปี ค.ศ. 1968
สมาคมโรคมะเร็งแห่งประเทศญี่ปุ่นได้ตีพิมพ์"แคนเซอร์ไซเอนซ์" ซึ่งมีการตรวจสอบโดยผู้เชี่ยวชาญและวารสารแบบเสรีเต็มรูปแบบ วารสารรายเดือนนี้ได้รับการจัดทำครั้งแรกโดยยะมะงิวะ คะสึซะบุโร ซึ่งเป็นนักวิจัยโรคมะเร็งของประเทศญี่ปุ่นในปี ค.ศ. 1907 โดยเผยแพร่บทความต้นฉบับที่กล่าวถึงงานวิจัยต้นฉบับในสาขาวิชาพื้นฐาน, การแปล และการวิจัยโรคมะเร็งทางคลินิก นอกจากนี้ยังตอบรับรายงานและกรณีศึกษา
รางวัลวิชาการที่ได้รับการก่อตั้งโดยสมาคมโรคมะเร็งแห่งประเทศญี่ปุ่น ได้แก่ :
โจเอล เรดแมน
โจเอล เพตตีเฟอร์ (Joel Pettyfer) เกิด 21 กุมภาพันธ์ ค.ศ. 1987 นักมวยปล้ำอาชีพชาวอังกฤษ ที่รู้จักดีในชื่อบนสังเวียน โจเอล เรดแมน (Joel Redman) เป็นที่รู้จักกันดีที่สุดสำหรับการทำงานของเขาในสมาคมอิสระในสหราชอาณาจักร อดีตแชมป์ Unified British Tag Team Champion ร่วมกับMark Haskins ใน และยังปล้ำในFrontier Wrestling Alliance เขายังได้ทำงานกับค่ายพัฒนาทักษะNXT ของWWE ในนาม ออลิเวอร์ เกรย์ (Oliver Grey) เขายังเป็นแชมป์ NXT Tag Team Champion ทีมแรกร่วมกับ Adrian Neville
เส้นเมริเดียนที่ 71 องศาตะวันออก
เส้นเมริเดียนที่ 71 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 71 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 109 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 71 องศาตะวันออกลากผ่านพื้นที่ดังนี้:
เส้นเมริเดียนที่ 72 องศาตะวันออก
เส้นเมริเดียนที่ 72 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 72 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 108 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 72 องศาตะวันออกลากผ่านพื้นที่ดังนี้:
แอน แด-ฮี
แอน แด-ฮี (; เกิด 31 มีนาคม ค.ศ. 1955) เคยถูกเสนอชื่อให้เป็นนายกรัฐมนตรีประเทศเกาหลีใต้ในสมัยที่พัก กึน-ฮเย เป็นประธานาธิบดี เมื่อวันที่ 22 พฤษภาคม ค.ศ. 2014 แต่แอน แด-ฮีไม่ได้รับเลือกเป็นนายกรัฐมนตรี
แพ็ก ดู-จิน
แพ็ก ดู-จิน (7 ตุลาคม ค.ศ. 1908 – 5 กันยายน ค.ศ. 1993) เป็นนักการเมืองจากประเทศเกาหลีใต้ เขาทำหน้ารักษาการนายกรัฐมนตรีก่อนจะเข้ารับตำแหน่งเป็นนายกรัฐมนตรีคนที่ 4 ของประเทศ
ยู อิล-โฮ
ยู อิล-โฮ (; เกิด 30 มีนาคม ค.ศ. 1955) เป็นนักการเมืองชาวเกาหลีใต้ เป็นรักษาการนายกรัฐมนตรีเกาหลีใต้ หลังจากฮวัง กโย-อัน ลาออกเมื่อวันที่ 11 พฤษภาคม ค.ศ. 2017 จนถึง 31 พฤษภาคม ค.ศ. 2017 ยู อิล-โฮ เป็นรัฐมนตรีว่าการกระทรวงพาณิชย์
บาปใหญ่ (ในอิสลาม)
บาปใหญ่ ในสาระธรรมคำสอนของศาสนาอิสลาม หมายถึง บาปต่างๆ ที่อัลกุรอาน และรายงาน (ริวายะฮ์) ต่างๆ จากบรรดาอิมามของชีอะฮ์ ได้สัญญาบทลงโทษแห่งไฟนรกเอาไว้ สำหรับจำนวนบาปใหญ่นั้นมีความแตกต่างกันออกไปในนิกายต่างๆ ของอิสลาม (ชีอะฮ์และซุนนี) บ้างก็กล่าวว่ามี 25 บาป บ้างก็กล่าวไว้ถึง 70 บาป
พระผู้เป็นเจ้าตรัสไว้ในอัลกุรอาน บท นิซา โองการที่ 31 ว่า
﴿إِنْ تَجْتَنِبُوا كَبَائِرَ مَا تُنْهَوْنَ عَنْهُ نُكَفِّرْ عَنْكُمْ سَيِّئَاتِكُمْ وَنُدْخِلْكُمْ مُدْخَلًا كَرِيمًا﴾
"หากพวกเจ้าปลีกตัวออกจากบาปใหญ่ทั้งหลายที่พวกเจ้าถูกห้ามให้ละเว้นมันแล้ว เราก็จะลบล้างความผิดเล็ก ๆ น้อย ๆ ของพวกเจ้า ออกจากพวกเจ้า และเราจะให้พวกเจ้าเข้าอยู่ในสถานที่อันมีเกียรติ"
ตามสาระธรรมคำสอนของศาสนาอิสลามถือว่า ผู้ที่ทำบาปใหญ่แล้วไม่กลับตัวกลับใจ เขาคือคนชั่ว ซึ่งไม่อาจนมาซตามได้ การเป็นพยานของเขาจะไม่ถูกตอบรับ และภายหลังจากเสียชีวิตเขาคือผู้ที่ตัองได้รับการลงทัณฑ์จากพระผู้เป็นเจ้า นอกเสียจากว่าพระผู้เป็นเจ้าจะโปรดปรานแก่เขา โดยผ่านการได้รับการอนุเคราะห์จากท่านศาสดาแห่งอิสลามและลูกหลานผู้บริสุทธิ์ของท่าน ท่านศาสดาแห่งอิสลามได้ดำรัสไว้เกี่ยวกับการให้การอนุเคราะห์ว่า ฉันเก็บการอนุเคราะห์ของฉันไว้ให้แก่ประชาชาติของฉันที่ทำบาปใหญ่  การอนุเคราะห์ของฉันมีไว้สำหรับประชาชาติของฉันที่ทำบาปใหญ่  ส่วนผู้ทำความดี กล่าวคือละเว้นจากการทำบาปใหญ่พวกเขาย่อมไม่ได้รับการลงโทษ
บาป มี 2 ประเภท คือ:
บาปใหญ่ ตามความเชื่อของอิสลาม หมายถึง บาปที่ต้องได้รับการลงโทษ ผลจากการทำบาปใหญ่ คือ จิตวิญญาณของมนุษย์จะถูกลบออกไป หมายความว่า มนุษย์จะสูญเสียจิตวิญญาณอันเป็นธรรมชาติดั้งเดิมที่บริสุทธิ์ไป จะบั่นทอนความปรารถนาที่จะทำความดีโดยเปลี่ยนเป็นความอยากที่จะทำบาปอื่นๆ เพิ่มขึ้นอีก
มีรายงานจาก มูซา บุตร ญะอ์ฟัร ว่า วันหนึ่ง อัมร์ บุตร อุบัยด์ เข้าพบบิดาของฉัน ญะอ์ฟัร ซอดิก เขาได้กล่าวให้สลามและนั่งลง แล้วได้อ่านโองการที่ 35 ซูเราะฮ์ชูรอ จากนั้นก็นิ่งเงียบ
อิมามกล่าวแก่เขาว่า  ทำไมท่านจึงไม่อ่านให้จบโองการเล่า ? ฉันกล่าวว่า ฉันต้องการทราบว่า บาปใหญ่ คืออะไร ? อิมามจึงกล่าวว่า
ซัยยิดอับดุลฮุเซน ดัสต์ฆีบ มีหนังสือเล่มหนึ่งชื่อว่า ฆุนอฮอน กะบีเราะฮ์
แวร์มัคท์บริสุทธิ์
ตำนาน แวร์มัคท์บริสุทธิ์ (), หรือแวร์มัคท์ "มือสะอาด" เป็นความเชื่อว่าแวร์มัคท์เป็นองค์การไม่ฝักใฝ่การเมืองเช่นเดียวกับไรช์เวร์ ซึ่งเป็นองค์การก่อนหน้า และไม่มีส่วนรู้เห็นอาชญากรรมของนาซีเยอรมนีเป็นส่วนใหญ่ ประพฤติตนมีเกียรติดุจกองทัพฝ่ายสัมพันธมิตรตะวันตก คำบรรยายนี้ถูกพิสูจน์ว่าเป็นเท็จโดยเอกสารของแวร์มัคท์เอง คือ แม้แวร์มัคท์ปฏิบัติต่อเชลยศึกบริติชและอเมริกันตามกฎการยุทธิ์ (ทำให้ความเชื่อนี้เป็นไปได้ในตะวันตก) แต่แวร์มัคท์ทำให้เป็นทาส ทำให้อดอยาก หรือละเมิดและฆ่าซึ่งพลเรือนและเชลยศึกชาวโปแลนด์ โซเวียตและยูโกสลาเวีย หน่วยแวร์มัคท์ยังมีส่วนในการสังหารหมู่ยิวและชาติพันธุ์อื่นในแนวรบด้านตะวันออก
อิมัน อัล-อาซาดี
อิมัน อัล-อาซาดี (; ) เป็นนักการเมืองเสรีนิยมชาวอิรัก และอดีตผู้บัญญัติกฎหมาย ของสภาผู้แทนราษฎรแห่งประเทศอิรัก
อัล-อาซาดีเกิดที่กัรบะลาอ์ เธอศึกษาวิชารัฐศาสตร์ที่มหาวิทยาลัยไคโร และกฎหมายระหว่างประเทศที่มหาวิทยาลัยแบกแดด ในปี ค.ศ. 2003 เธอได้เป็นศาสตราจารย์ด้านกฎหมายที่มหาวิทยาลัยอัล-มุสตานสิริยา
ก่อนที่จะมีการเลือกตั้งของเธอใน ค.ศ. 2005 อัล-อาซาดีได้เป็นสมาชิกขององค์การภาคประชาสังคมในกรุงแบกแดดระหว่างปี ค.ศ. 2004 และ 2005 จากนั้นเธอก็ได้รับการเสนอชื่อเข้าชิงเขตเลือกตั้งตะวันตกของกัรบะลาอ์สำหรับการเลือกตั้งในเดือนมกราคม ค.ศ. 2005 ซึ่งในปี ค.ศ. 2005 อัล-อาซาดีได้รับเลือกให้เป็นหนึ่งในคณะกรรมการที่ปรึกษาของสภาผู้แทนราษฎรแห่งประเทศอิรัก นอกจากนี้ เธอยังเป็นสมาชิกของพรรคไอเอ็นเอ
SOTUS S The Series
SOTUS S The Series สร้างจากนิยาย SOTUS S เขียนโดย BitterSweet เป็นซีรีส์ภาคต่อจาก SOTUS The Series พี่ว้ากตัวร้ายกับนายปีหนึ่ง ผลิตโดยจีเอ็มเอ็มทีวี กำกับโดย ผดุง สมาจาร และพงศ์พิสิฐ บทศรี นำแสดงโดยพีรวัส แสงโพธิรัตน์ และปราชญา เรืองโรจน์ ออกอากาศทุกวันเสาร์ เวลา 22.15 น. - 23.15 น. ทางช่องวัน เริ่ม 9 ธันวาคม พ.ศ. 2560 ต่อจากSecret Seven เธอคนเหงากับเขาทั้งเจ็ด
ซีรีส์ภาคต่อที่ทุกคนรอคอย เรื่องราวความรักที่เติบโตขึ้นของอาทิตย์และก้องภพ ภายใต้สถานภาพที่เปลี่ยนแปลงไป จากน้องใหม่ปีหนึ่ง ก้าวสู่การเป็นพี่ว้าก และจากพี่ว้าก ก้าวสู่การเป็นน้องใหม่ในที่ทำงาน ความรักของพวกเขาทั้งสองจะดำเนินต่อไปอย่างไร ติดตามได้ใน SOTUS S The Series
สนามกีฬารึงนาโด 1 พฤษภาคม
สนามกีฬารึงนาโด 1 พฤษภาคม () หรือเป็นที่รู้จักในชื่อ สนามเมย์เดย์ เป็นสนามกีฬาอเนกประสงค์ในกรุงเปียงยาง ประเทศเกาหลีเหนือ สร้างเสร็จในวันที่ 1 พฤษภาคม พ.ศ. 2532 สนามแห่งนี้ได้ชื่อว่าเป็นสนามกีฬาที่ใหญ่ที่สุดในโลกเนื่องจากสนามแห่งนี้จุได้มากถึง 114,000 ที่นั่งและมีพื้นที่รวมกว่า 20.7 เฮกตาร์ (51 เอเคอร์)
ชื่อสนาม "รึงนาโด" นั้นมีที่มาจากชื่อเกาะเล็กเกาะหนึ่งกลางแม่น้ำแทดงซึ่งเป็นเกาะที่ตั้งของตัวสนาม ส่วน "1 พฤษภาคม" นั้นมาจากวันแรงงานสากลที่มีการเฉลิมฉลองเมย์เดย์ในเดือนพฤษภาคมของทุกปี
ในปัจจุบันสนามกีฬาแห่งนี้ส่วนมากใช้ในการจัดเทศกาลอารีรัง (เรียกอีกอย่างว่า "แมสส์เกมส์") และเป็นสถานที่จัดแข่งกีฬาฟุตบอลและกรีฑาเล็ก ๆ น้อย ๆ เพียงไม่กี่ครั้ง สนามแห่งนี้มีความจุที่นั่งถึง 114,000 ที่นั่ง
หลังคาของสนามมีรูปร่างคล้ายกับดอกแมกโนเลีย 16 กลีบ พื้นที่หลักของสนามมีพื้นที่ 22,500 ตารางเมตร พื้นที่รวมของสนามทั้งหมดมีพื้นที่กว่า 207,000 ตารางเมตร สนามมี 8 ชั้น ยอดหลังคาสูงจากพื้น 60 เมตร
วัตถุประสงค์เริ่มแรกนั้นคือเพื่อใช้ในการแข่งขันกีฬา การแสดง ขบวนพาเหรดและการเฉลิมฉลองให้แก่คิม อิล-ซ็องและประเทศเกาหลีเหนือ ในเดือนมิถุนายนถึงเดือนกรกฎาคม พ.ศ. 2545 ได้มีการแสดงผลงานศิลปะและการแสดงที่ยิ่งใหญ่ชื่อว่าเทศกาลอารีรังซึ่งการแสดงในครั้งนี้ได้มีผู้ชมเกิน 100,000 คนเป็นครั้งแรกและเพิ่มขึ้นเรื่อย ๆ จนภายหลังได้อนุญาตให้นักท่องเที่ยวชาวต่างชาติเข้าชมได้ การแสดงนี้เป็นการแสดงประจำปีของเกาหลีเหนือซึ่งปกติจัดในเดือนสิงหาคมและกันยายน และยังรับการบันทึกโดยกินเนสส์บุ๊คออฟเวิลด์เรคเคิดส์ว่าเป็นการแสดงที่ยิ่งใหญ่ที่สุดในโลก
ในช่วงปลายคริสต์ทศวรรษ 1990 ได้มีการประหารทหารจำนวนหนึ่งที่เกี่ยวข้องกับการลอบสังหารคิม จ็อง-อิล โดยการเผาไฟ ภายในสนามแห่งนี้
หลังจากการปรับปรุงสนาม 2 ปี ก็ได้มีการเปิดใช้สนามใหม่ในปี พ.ศ. 2558
ในเดือนกรกฎาคม พ.ศ. 2560 สนามแห่งนี้ได้ใช้เป็นสนามเจ้าภาพในรอบแบ่งกลุ่ม กลุ่มจี ในการแข่งขันฟุตบอลเอเชียเยาวชนอายุไม่เกิน 23 ปี 2018 รอบคัดเลือก
เกาะซีเมอลูเวอ
ซีเมอลูเวอ () หรือ ซีมือลูเวอ (อาเจะฮ์: ) เป็นเกาะในประเทศอินโดนีเซีย ห่างจากชายฝั่งตะวันตกของเกาะสุมาตราไปประมาณ โดยมีเมืองใหญ่ที่สุดคือซีนาบัง
ในสมัยก่อนนั้นเกาะซีเมอลูเวอเคยเป็นส่วนหนึ่งของอำเภออาเจะฮ์ตะวันตก แต่ได้มีการแยกออกมาเป็นเขตใหม่ชื่อว่าอำเภอซีเมอลูเวอในปี พ.ศ.2542
ผู้คนในเกาะซีเมอลูเวอมีความคล้ายคลึงกับผู้คนบนเกาะเนียซที่อยู่ใกล้เคียงกัน มีภาษาถิ่นมากมายและแตกต่างจากภาษาบนเกาะสุมาตรา โดยมีภาษาที่ใช้กันมาก 2 ภาษา คือ ภาษาซีเมอลูเวอและภาษาซีกูเล และศาสนาที่นับถือกันมากบนเกาะนี้คือศาสนาอิสลาม
เกาะซีเมอลูเวอนั้นอยู่ใกล้กับศูนย์กลางของแผ่นดินไหวขนาด 9.3 แมกนิจูดในปี พ.ศ. 2547
และในวันที่ 28 มีนาคม พ.ศ. 2548 ได้เกิดแผ่นดินไหวขนาด 8.7 แมกนิจูด ซึ่งมีจุดศูนย์กลางอยู่บริเวณทางตอนใต้ของเกาะ หลังจากเกิดแผ่นดินไหวได้เกิดสึนามิขนาด 3 เมตรเข้าพัดถล่มชายฝั่งและโรงพยาบาลในเมืองซีนาบัง โดยความรุนแรงครั้งนี้สามารถรับรู้ได้ถึงมาเลเซีย สิงคโปร์ และไทย
เกาะซีเมอลูเวอห่างจากศูนย์กลางแผ่นดินไหวประมาณ 60 กิโลเมตร แต่มีผู้เสียชีวิตเพียง 6 ราย ในขณะที่ประชากรที่เหลือ 70,000 คนปลอดภัย เนื่องจากภูมิปัญญาท้องถิ่นที่เรียกว่า "ซมง" นั้นได้บอกว่าหากเกิดแผ่นดินไหวและมีน้ำทะเลลดลงอย่างกะทันหัน ควรอพยพขึ้นที่สูงให้เร็วที่สุด
เกาะนียัซ
นียัซ () หรือ นีฮา (นียัซ: ) เป็นเกาะที่อยู่ทางฝั่งตะวันตกของเกาะสุมาตรา ประเทศอินโดนีเซีย นียัซยังเป็นชื่อเรียกของกลุ่มเกาะนียัซ () ซึ่งประกอบด้วยเกาะนียัซและหมู่เกาะฮีนาโก เกาะนียัซมีพื้นที่ 5,121.3 ตารางกิโลเมตร (รวมเกาะเล็ก ๆ นอกชายฝั่ง) ส่วนมากเป็นพื้นที่ลุ่ม อยู่เหนือระดับน้ำทะเล 800 เมตร มีประชากร 756,338 คน (รวมเกาะเล็ก ๆ นอกชายฝั่ง) จากสำมะโนประชากรในปี พ.ศ. 2553 ส่วนจำนวนประชากรที่มีการประมาณไว้ล่าสุดในเดือนมกราคม พ.ศ. 2557 คือ 788,132 คน
เกาะนียัซนั้นตั้งอยู่ในแนวหมู่เกาะขนานชายฝั่งตะวันตกของเกาะสุมาตรา มีเกาะซีมือลูเออตั้งอยู่ห่างออกไปทางตะวันตกเฉียงเหนือประมาณ ส่วนหมู่เกาะบาตู (ซึ่งในทางบริหารเป็นส่วนหนึ่งของอำเภอนียัซใต้และมีประชากรเชื้อสายใกล้เคียงกัน) ตั้งอยู่ห่างออกไปทางตะวันออกเฉียงใต้ประมาณ
เกาะนียัซเป็นส่วนหนึ่งของจังหวัดสุมาตราเหนือ กลุ่มเกาะนียัซประกอบด้วย 131 เกาะ โดยมีเกาะนียัซเป็นเกาะที่ใหญ่ที่สุด ในเดือนมกราคม พ.ศ. 2557 เกาะนียัซมีประชากร 788,132 คน โดยมีคนจากหลายเชื้อชาติ เช่น ชาวนียัซ (ชาวพื้นเมือง) มลายู บาตู และจีน
ในวันที่ 26 ธันวาคม พ.ศ. 2547 ได้เกิดแผ่นดินไหวในมหาสมุทรอินเดีย โดยมีจุดศูนย์กลางทางตอนเหนือของเกาะเพียงไม่กี่กิโลเมตรทำให้เกิดแผ่นดินไหวและสึนามิสูง 10 เมตรเข้าถล่มชายฝั่งจนส่งผลให้มีผู้เสียชีวิตกว่า 122 คน และอีกหลายร้อยคนต้องไร้ที่พักอาศัย
แผ่นดินไหวอีกครั้งในวันที่ 28 มีนาคม พ.ศ. 2548 ได้เกิดแผ่นดินไหวขนาด 8.7 แมกนิจูดทำให้มีผู้เสียชีวิตกว่า 800 ราย อาคารหลายร้อยแห่งพังถล่มลงมาและมีผู้ไร้ที่พักอาศัยหลายพันคน และยังทำให้ชายฝั่งของเกาะเปลี่ยนไป ในปี พ.ศ. 2550 ซึ่งเป็นเวลา 2 ปีหลังจากเกิดแผ่นดินไหวนั้นก็ยังมีผู้ลี้ภัยอยู่ภายในค่ายจำนวนกว่าหลายหมื่นคน
แผ่นดินไหวทั้งสองครั้งได้รับการบันทึกว่าเป็นแผ่นดินไหวที่รุนแรงที่สุดในอินโดนีเซียนับตั้งแต่แผ่นดินไหวปี พ. ศ. 2443
เอสดีเอ็นโฟร์ตีเอต
SDN48 (อ่านว่า เอสดีเอ็นโฟร์ตีเอต, ย่อมาจาก Saturday Night 48) เป็นกลุ่มไอดอลหญิงจากประเทศญี่ปุ่น และเป็นวงพี่สาวของกลุ่มไอดอลญี่ปุ่น AKB48 ซึ่งวงนี้ได้ก่อตั้งขึ้นในแนวคิด "ไอดอลสำหรับผู้ใหญ่" โดยที่มี คะโยะ โนะโระ อดีตสมาชิก AKB48 เป็นกัปตันวง ในเดือนพฤศจิกายน 2553 ทางวงได้เปิดตัวครั้งแรกกับซิงเกิล "Gagaga"
SDN48 ปิดตัวลงในวันที่ 31 มีนาคม พ.ศ. 2555
มือปราบฮาวาย
มือปราบฮาวาย () เป็นภาพยนตร์ชุดทางโทรทัศน์แนวกระบวนการยุติธรรมของตำรวจ ออกอากาศครั้งแรกในปี พ.ศ. 2553 โดยเป็นการนำแก่นเรื่อง "ฮาวายไฟฟ์-โอ" ที่ออกอากาศครั้งแรกในปี พ.ศ. 2511 กลับมาสร้างใหม่ นำแสดงโดยอเล็กซ์ โอล็อกลิน, สกอตต์ คาน, แดเนียล แด คิม และเกรซ พาร์ก ในไทยออกอากาศทางช่องโมโน 29 ในปัจจุบันถึงฤดูกาลที่ 9 แล้ว
พอล เอลเลริง
พอล เอลเลริง (Paul Ellering) เป็นผู้จัดการมวยปล้ำอาชีพ, อดีตนักยกน้ำหนัก และนักมวยปล้ำอาชีพชาวอเมริกัน ปัจจุบันทำงานกับWWEอยู่ค่ายNXT เขาใช้เวลาส่วนใหญ่ในการเป็นผู้จัดการให้ทีมนักมวยปล้ำเดอะโรดวอร์ริเออส์ ตั้งแต่ปี 1983 ถึง 1990 และอีกครั้งระหว่างปี 1992 ถึง 1997 นอกเหนือจากการเป็นผู้จัดการหน้าจอแล้วเขายังจัดการงานของทีมนอกเวทีเช่นกัน รวมถึงการเจรจาสัญญาและการเตรียมการเดินทาง เขาและโรดวอร์ริเออส์ได้เข้าสู่หอเกียรติยศดับเบิลยูดับเบิลยูอีประจำปี 2011 ห้าปีต่อมาในเดือนมิถุนายนปี 2016 เขาได้กลับมาใน ในฐานะผู้จัดการของThe Authors of Pain ซึ่งเป็นทีมอธรรมที่เปิดตัวครั้งแรก